bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg ru bg bg bg bg ru mk bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
Хороскоп на България за 2011 година | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
2011 година е подвластна на Уран и на вибрация 4.
Уран е преди всичко планетата на енергията, на интелекта, която гради новото и оригиналното, независимо че се слави като планетата на разрушенията. Но преди да се роди новото, старото и ненужното трябва да бъде разрушено. Уран ни показва по какъв начин искаме да се отличим във времето в което живеем. За мечтите и плановете ни говорят и нашите действия чрез които се противопоставяме на останалата част от обществото. Уран управлява науката, откритията, изобретенията, окултизма, езотериката, астрологията, всичко, свързано с природата и нейните неумолими закони. Именно Уран ни води към промените, към революциите. И през 2011 година понякога внезапно и агресивно ще руши традициите, за да съгради новото. Планетата на енергията и изявата на интелекта води света и хората към мощното им пробуждане, дори и с цената на земетресения и наводнения, с които да ни напомни за силата на природата. Положението на Уран дава информация в каква област сме склонни да се впуснем в новото и необикновеното и до каква степен то ни привлича. Планетата е свързана с мозъчната дейност и нервната система. От нейното влияние и положение през годината зависи дали сме заредени с желание да творим, с оригиналност и интелект, или предпочитаме да кретаме сред по-посредствените маси на обществото и да се превърнем в невидими, без да осъзнаваме, че след време трудно ще възстановим загубените позиции.
Няма да ни липсват препятствия не само заради влиянието на планетата на нашето духовно израстване, а и заради вибрацията на годината, носител на трудности, породени от странични фактори, които трудно ще предвидим и избегнем. Характерни за годината са постоянството и рутината, умението ни да бъдем издържливи и търпеливи, ако искаме да постигнем целите си.
През годината по-често от обичайното ще имаме работа, която изисква сериозно задълбочаване, ровене в детайлите и подробностите, но и умение да се изпипва с високо качество всичко до най-незначителната частица от общото. Често ще се сблъскваме с професионални препятствия, които е правилно да приемаме като предизвикателство.
Съдбовната ни мисия изисква от нас да раздаваме на хората доброта, обич и духовни знания. Често ще изглеждаме загадъчни и ще бъдем неразбрани, защото не само родените във Водолей, а всички останали ще заживеем в собствено време, различно от времето на околните. През тази година сме длъжни да уравновесим кармата си, затова е необходимо да приемаме без емоция, разумно и спокойно изпитанията, които Съдбата ни поднася. Не научим ли през годината на Уран този кармичен урок, следващите ни години може да се окажат много по-тежки.
Заради това предупреждение е добре да си наложим търпение, за да съумеем да подготвим успешно навлизането си в 2012 година, годината на поврат в развитието на човечеството и на планетата Земя, годината на мощното пробуждане, което е първата крачка към приемането ни във Вселенската общност. Дали това ще се случи зависи от 2011-а, годината на Уран.
В наша полза е да се храним здравословно, въпреки че звучи като клише. Да се предпазваме от наднормено тегло, за да не навредим на ставите, костите и вените си.
Ето какво ще донесе новата 2011 година на България
През първите три месеца на годината всички ние трудно ще успеем да предприемем каквито и да било промени, особено ако са глобални. Отказът ни да приемем и следваме новото ще е изявен. Една от причините е, че изведнъж ще се активира нашата интуиция и желание да проникнем сами в незримия свят, а не чрез дарбата на някой, когото сме ползвали до момента. Лошото е, че нямаме гаранция, дали “видяното” или по-скоро усетеното, доколкото успеем да го видим, е реалното, което можем да очакваме. Ще си внушаваме, че сме защитени от всички злини, но това наше усещане също не отговаря на реалността. Добре е да не забравяме, че предпазливостта и прозорливостта са качествата, които сме длъжни да развиваме и през тази година. Наивността и глупостта във времето на духовното ни осъзнаване ще са най-голямата ни грешка. Грешка ще е и ако вместо да сме способни и прогресивни индивидуалисти, които налагат правилата на поведение и водят човечеството в нова, по-добра посока на развитие, се поддадем на омайните лъжи на егоцентрици, които се стремят да покорят света, уверени, че са призвани… но неосъзнали, че не са избрани. През 2011 г. сектите ще бъдат агресивно активни. Предупреждавам, че в секта лесно се влиза, но доброволно не се излиза.
От април до август започва отварянето ни към света. Ще искаме да сме по-независими, със засилен стремеж да защитим и съхраним личната си свобода. Това желание ще е особено силно изявено при родените във Водолей и при хората, които имат Луна или асцедент в този знак. Енергични и изпълнени с желание за активност, вървим устремно към целите, които сме си поставили, но не бива да се стремим да ги осъществяваме по-бързо от отреденото им време, за да не предизвикаме провала си.
За правителството на България прибързаността води до неочаквани проблеми. Всеки от нас трудно ще допуска намеса в личния си живот, но сме длъжни да се съобразяваме с обществения ред и да спазваме законите на държавата, в която живеем. Правителството не бива да допуска груба намеса на други държави, особено извън ЕС, които се опитват чрез уж добронамерени съвети да вникнат в плановете на премиера и министрите и чрез подмолни действия, прикрити под формата на приятелство и желание за полезност, да ги провалят. Всички ние трябва да пазим личната си територия. Българите ще започнат с по-засилени темпове да търсят работа и изява зад граница. Мнозина ще донесат полза и на родината си. Учените ще изявят новаторския си подход и ще подпомогнат развитието на науката с идеите, които до този момент са се стрували на всички нас неосъществими фантазии.
Най-сетне ще ни се отворят очите за това, което сме пропуснали да постигнем. Ще ни е трудно да се примирим с мисълта, че светът, а и ние самите може да живеем в застой. Тук се крие първопричината за стремежа ни да изучаваме новото и неизвестното без страх и притеснения. Не бива да прекаляваме в битките си за надмощие, защото и бездруго ще успеем в един момент да наложим идеите и мнението си, стига да са в полза на обществото. Предупреждението е към онези хора, които са обвързани дотолкова с миналото и консервативните си убеждения, че отричат прогресивното мислене и всичко ново. Времето ще ги принуди да престанат да досаждат със закостенелите си догми и с опитите да спират и другите хора да вървят напред. В случай на фактическа съпротива към новото ги грози пълна изолация и живот в самота.
Освен Уран, който повлиява родените във Водолей и хората, имащи асцедент или Луна в този знак, през годината Меркурий е на своя трон в Дева от 2 юли до 8 август и активира родените в Дева и в Близнаци. Дарява ги с умелост в рутинните им занимания и им помага да създадат ред в хаоса, който са сътворили околните. Съумяват да печелят парите си с неподозирана лекота и да изявят неочаквани качества. Въпреки това ще им е трудно да поемат големи отговорности.
Марс е на своя трон в Овен от 30 април до 11 май. В този период родените в Овен, Лъв и Стрелец не бива да проявяват агресия и арогантност към по-малко знаещите или към хората, които ги критикуват. Не бива да се опитват да властват и да заемат професионална и обществена позиция, която не им е отредена или не е заслужена. Всички действия във вреда на някого в годината на Уран ще се обърнат след броени месеци срещу хората, които са ги предприели.
МЕСЕЦИТЕ ПРЕЗ 2011 ГОДИНА
През януари успяват хората с интелект, които умеят да съзидават и са носители на новото, но и не се притесняват да го споделят така, че да бъде прието и приложено. Успехът през първия месец на годината е с хората, които през изминалата година не са съумели да намерят мястото си в живота, останали са без работа и мечтаят да заживеят добре, но им липсват доходи. Или ще научат къде могат да заработят парите си, или ще се сдобият с наследство, което не са очаквали. Само от тях зависи да са практични и да не разпилеят в безсмислени харчове полученото заради желанието си да наваксат пропуснатото и да докажат едва ли не на цялата Вселена, че са се разделили с бедността, която ги е споходила, и все още преживяват болезнено. На мнозина ще им бъде трудно да общуват дори и с хората от най-близкото си обкръжение, ако са получавали удари от тях през миналата година и са така наплашени, че отказват да им се доверят, дори и ако ударите са били заслужени, заради техни некоректни, но вече забравени действия. През този месец не бива да сме агресивни и несговорчиви с близките си, за да съхраним добрия тон и през следващите месеци. В политически план първата половина на януари е белязана със сериозни промени в икономическото състояние на България, а във втората може да се окажем подчинени на чужда воля, ако премиерът и министрите не съумеят да съхранят правото на свободен избор на нашата държава при подписването на международни спогодби. Дори и да са в полза на България, добре е да са така оформени, че да ни позволяват гъвкавост, за да избегнем бъдещите загуби. Не са изключени проблеми следствие от договори, подписани в началото годината на Луната – 2009, които са били провокирани от нечий мързел да анализира в детайли договореното или от доверяване на неизпълними обещания, които ще блеснат в цялата си негативна за България същина. Ако това се случи, не бива по традиция да виним правителството, а е редно да се търси отговорност от истинските виновници.
През февруари, от една страна, сме устремени към интелектуално и духовно израстване, но от друга, сме орисани да се борим с нашата тъмна същност, особено през втората половина на месеца, когато Слънцето е в Риби, а в този знак са и Уран, и Лилит. Засилва се нашата чувствителност, като е особено изявена при родените в Риби и тези, които имат Луна и асцедент в знака. Въпреки това имаме възможност да изявим своята оригиналност и индивидуалност. Творците ще създадат произведения, които ще оставят трайна следа. Не е изключено през първата половина на месеца да достигнем до истини, някои болезнени, но даващи ни отговор на въпроса защо не можем да разрешим собствените си проблеми. През втората половина на февруари не бива да се оставяме във властта на емоциите, защото те ще ни поведат в погрешна посока и няма да успеем да изявим онази скрита частица от възможностите си, които биха ни издигнали на нова обществена позиция. Общителността ни ще е пречупена през доза консерватизъм, но и през умения да преценяваме правилно хората, които допускаме до себе си. Това изискване важи с пълна сила за нашите политици и правителството, което съветвам да не се впуска да гони финансова стабилизация на България, като се обвързва с привидно печеливши договори с чужди партньори. Ако не са наясно с финансовото положение на фирмите, с които ще работим, загубите ще са запомнящи се. Ударът по авторитета на правителството – също. Месецът подтиква към командировки на държавни служители и политици за удоволствие, но прикрити зад оправданието “на ползу роду”. От този месец независимо от температурите е необходимо да започне почистването на коритата на реките и канализацията, за да няма оплаквания заради щети, породени от пролетните дъждове, които всяка година ни изненадват както и снегът, въпреки че всичко се случва винаги в сезона и съгласно климатичния пояс, в който живеем.
През март ще имаме подкрепата на звездите да градим материалната си стабилност, но не като очакваме всичко да ни бъде поднесено даром, а като се захванем за работа дори и да не е мечтаната и да не отговаря на ценза ни. Безработните са длъжни да си намерят почасова работа, която ще е трамплин за по-добро назначение през втората половина на месеца. Пропилеят ли този шанс, да се сърдят на себе си, а не са правителството и на социалното министерство, които им осигуряват възможности за доходи, но те предпочитат да си стоят у дома на социалните помощи и да обвиняват целия свят, че са гладни. Не бива да се опитваме да постигаме целите си за сметка на нечий провал, защото такива наши действия ще се обърнат срещу нас още през втората половина на месеца и освен заслужените неприятности ще натоварим негативно кармата си. През целия месец сме пренапрегнати заради емоционалните си изблици, заради факта, че приемаме всичко, ставащо в държавата ни, прекалено лично и заради нежеланието ни да се примирим с градивната критика, която ни отправят. Положителното, което ни носи месец март, е, че ще имаме бързи реакции във важни за нас моменти и чрез тях няма да пропускаме да се възползваме от промените, които ни носят изгода. Мнозина ще се влюбят и ще решат да създадат семейство. В политическия и обществения живот на България цари оживление и активна дейност, особено в средата и през втората половина на месеца, но само ако правителството не рискува, като приема примамливи, но рисковани предложения за сътрудничество и прояви гъвкавост при опити държавата ни да бъде изнудвана заради действия на предишните правителства, които са били умело скривани от очите на обществото. Печелившото поведение е управляващите да се придържат стриктно към действителността, за да съумеят да отблъснат некоректните атаки. През март не са изключени наводнения, ако не е сторено нужното в селата и градовете, които вече няколко поредни години са потърпевши, но отново чакат държавата да свърши тяхната работа.
През април, от една страна, се стремим непрекъснато да се доказваме, а от друга страна, сме подвластни на егото си и на желанието да преодолеем няколко препятствия наведнъж и да покорим най-високия връх, като прескочим по-ниските. Трудна задача, дори неизпълнима, колкото и да сме можещи и заредени със сили. Умереността ни носи полза, а скромността ни издига в очите на хората за разлика от егоцентризма и самохвалството. Каквото и да предприемаме, е добре да си даваме отговор дали сме в състояние да се справим и дали, след като приключим, ще сме горди със себе си или ще има за какво да се срамуваме. Не бива да се поддаваме на негативните си емоции, на желанието за мъст, защото вместо да постигнем признание, ще си спечелим нови врагове. По-добре е открито да признаваме грешките си и да не се страхуваме, че ще ни загърбят, защото знанията и професионализмът ни няма как да бъдат подценени. Всичко, което виждаме и чуваме, ни носи полза, ако не пропилеем възможностите си заради инат или мързел. Добре е да внимаваме и да не сме нахални и нетактични в исканията си. Предупреждението се отнася за всички, които излизат да протестират за какво ли не само защото им е платено по някой лев, а друга част просто са видели тълпата и са решили да не пропускат възможността да излеят агресията и гнева си, като се включат в тези протести. Те няма да ни донесат нищо добро, защото е време да осъзнем, че мерките на правителството са задължителни, ако искаме да си спестим пълен упадък на България през следващите години. Правителството не бива да плаща на тези, които протестират и искат да им бъдат отпуснати средства, ако исканията са провокирани от опозицията или са без покритие, само за да се нарушава общественият ред и стабилността в държавата. Всеки опит да бъдат потушавани тези протести, като се отпуснат исканите средства, решение подтикнато от емоционална реакция на управляващите, ще е във вреда на правителството. Задължително е изискването в България да не бъдат допускани представители на секти, които уж искат да оправят и подредят живота ни, но всъщност целят да зомбират психиката на по-лабилните хора, да манипулират в своя материална изгода и даже да унищожават неудобните им хора. Предупреждението важи с особена сила за хората, заемащи политически постове.
През май е време да се огледаме и да се замислим какви начинания биха били успешни и биха ни донесли бъдеща материална стабилност. Не бива обаче това, което предприемаме, да е обвързано с взимането на кредити, ако не сме категорични, че можем да ги изплатим. Ако някой реши да рискува и вземе кредит, без да има гаранция за стабилността на работата си и за бъдещето си, сам ще си е виновен за последиците от собствените си действия. Стремим се да бъдем разбрани и да приложим знанията си на практика. Удава ни се и физическият и умственият труд. Умеем бързо да се ориентираме в неочаквани ситуации и да преценяваме действията си с разума, а не с емоциите си. Може неочаквано да се окажем подвластни на чувствата си. Мнозина ще решат да разтрогнат брака си и да създадат нова връзка, ако са осъзнали липсата на духовна близост с техните партньори. В наша полза е да бъдем практични. Правителството не бива да поставя на първо място междудържавните разговори и преговори за сътрудничество, а е добре да обърне поглед към живота на избирателите, за да не се окаже, че пропуска нещо важно, което предизвиква проблеми и води към неуспех. В полза на България е през този месец да не се сключват договори за инвестиции, ако нямаме гаранция, че те ще създадат работни места за българите и няма да се окажат отново в полза на чужденци, с които съответната фирма работи и държи да ги включи и на обектите си у нас. Това не бива да се допуска, защото е в разрез с дадените на народа от правителството обещания. Задължителен е контролът върху плодовете и зеленчуците, защото аспектите на планетите говорят за опасност от хранителни отравяния заради заразено наше и чуждо производство, внесено в България. Съществува предпоставка за заболявания на нервната система и главата, на които е добре здравното министерство да обърне внимание и да не ги приема като резултат на напрежението, в което живеем. От месец май започва да ескалира агресията между политическите партии заради започналите предизборни боричкания. Ние, избирателите, е добре да следим внимателно ставащото, защото от нашата осведоменост зависи бъдещето ни и нашият правилен избор.
През юни е в полза на всички нас да не сме прибързани, колкото и да ни се иска да надскочим времето и да тръгнем с бързи стъпки към мечтаната и вече видима цел, която да отвори вратата към нашите успехи. Колкото по-бавно се придвижваме, колкото по-детайлно обмисляме действията си, толкова по-сигурна е нашата победа. Не бива да се разпиляваме в губещи времето ни занимания, защото в средата на месеца ще съжаляваме за пропуснатите ползи, ако сме били по-целенасочени. През втората половина на месеца не са изключени опити на хора, с които работим от години, да ни изместят от завоюваните позиции и да седнат на нашето място, особено ако сме си позволили да ги допуснем прекалено близо до себе си и сме споделяли с тях плановете си. В политически план страната ни няма да е спокойна заради активирането на подготовката за предстоящите местни и президентски избори, която не е спирала от лятото на миналата година и е изпълнена с озлобление между опонентите. През този месец партиите, които имат намерение да участват в изборите, ще започнат битката за надмощие, която заради влиянието на Уран може да е в рамките на възпитания тон, но може и да прекоси тази граница и да се сведе до поредните удари под кръста и опит да бъде сринат авторитетът на някого най-вече чрез енергийно въздействие. Премиерът има възможност през втората половина на месеца да направи крачката към успешни преговори с ЕС за създаване на стратегически обекти, които да съживят и развият изостаналата икономика на България.
През юли сме длъжни да се предпазваме от неподходящи контакти само защото някой гали егото ни. Не бива да позволяваме да ни използват. Няма да ни липсват трудности през първата половина на месеца, ако сме допуснали неподходящи хора в живота си и най-вече на работното си място, които рушат добрата служебна среда. В наша полза е отговорно да се заемем със задълженията си. Самотните да намерят време за себе си и да променят начина си на живот, ако искат да срещнат подходящия брачен партньор и да загърбят самотата. Въпреки опитите ни да сме по-различни от обичайното, не бива да подражаваме на никого. Ще спечелим признание и оценка на нашия професионализъм, ако сме самите себе си. През този летен месец няма да е лесно на правителството на България да се справи с опитите на опозицията да срива авторитета му, като “доказва” непрекъснато недостатъци, подстрекаващи хората към протести и засилващи омразата между избирателите. Всъщност сметката е добре направена, защото мразещият човек е лесно манипулируем и неспособен на правилен избор. Тази политика на опозицията не само ще продължи през целия месец, а и през следващите до изборите през есента. За съжаление такива действия може само да навредят на България. Да ни представят в негативна светлина пред европейските ни партньори и да изпразнят още джоба ни. Ще е необходима увереност, спокойствие и съхраняване на добрия тон от страна на премиера и министрите от кабинета, за да бъдат избегнати скандалните моменти, които не носят полза на никого, а най-пострадавш ще е народът ни. През този месец търговците ще са склонни да не се съобразяват с изискванията и да продават вредни за здравето стоки заради голямата печалба.
Август е месец, изпълнен с поредните опити да бъде възродено едно отдавна отминало време, като за целта ще бъдат активирани хора, обвързани с времето преди 1989 година, които ще се изявяват в медиите и ще досаждат на обществото със своите идеи и стремежи, стоящи далече от реалността на живота. Целта е да бъде припомнено предимно на възрастните хора, на пенсионерите, колко добре са си живели, как трудно живеят сега и техните провокирани протести, заситени с бира, безалкохолно и кебапчета, да подкопаят авторитета на управляващите. Да, но този път няма как да се случи. Носталгията е безсилна в годината на Уран. Времето изисква прогресивно мислене и няма как да приемем сериозно закоравелите консервативни възгледи. И все пак е необходимо внимание и правилни действия, ако се стигне до тези протести и опити за дискредитиране на правителството, защото на първо място моментът не е подходящ, а на второ – но не на последно, звездните аспекти предупреждават, че подобни брожения през август няма да донесат нищо добро на тези, които са се съгласили да участват в тях. Отново ще избликне тъмната страна на човешкия характер, особено през втората половина на месеца, и ще доведе до опити за убийства и самоубийства, някои от които с необратим край. Причината е в непостигнати мечти и цели, но и в невъзможност да бъде осъзната причината и търсенето на виновник там, където го няма. Съветът ми към МВР е да засили през целия месец охраната на заведенията, на дискотеките, за да бъдат избегнати нови трагедии и зачернени семейства заради проявята на безпричинна агресия, избликнала под влияние на алкохола. Стремежът към лесно печелене на пари, дори и по незаконен начин, също ще бъде причина за преразпределение на територии. Не е изключено трудностите за всички нас да са породени именно от невъзможността да сме сред хора, които да ни бъдат полезни, а и ние на тях, затова е добре да се изолираме и да вървим по пътя си без странична помощ. От особено значение за спокойствието в държавата ни е новините, дори и неприятните, да бъдат поднасяни така, че да не се всява паника сред населението и да не се възбужда агресията и омразата към извършителите на престъпления, която отприщва желанието за насилие и в привидно добрите и тихи хорица, които живеят невидими за всички нас.
Септември, от една страна, ще ни донесе промени и пътувания, а от друга – възможност да направим крачката към стабилизация – лична и професионална. През първата половина на месеца ще се изявят хора, които до този момент са били постоянно подчинявани и не са имали право на себеизява и на лична свобода. Ще им бъде даден шанс да тръгнат по пътя на своето самостоятелно развитие, без значение каква е била причината, блокирала пътя им. Предупреждавам ги, че звездните аспекти не допускат стремеж да си осигурят във всяко едно отношение свободата, защото това води до проблеми предимно в личния живот, особено ако са създали семейство. Могат да постигнат равновесие с подходящо подбрано партньорство, ако са необвързани. През първата половина на месеца може да сме прекалено изявени перфекционисти и да дразним хората около себе си с мърморене и критика. Няма да им хареса нашето поведение и ще ни върнат критичните забележки, но така, че да ни наранят. Ето защо е по-добре да премълчаваме, вместо да си печелим неприятели. Във всеки от нас се крият неподозирани заложби, някои все още неизявени. Време е да помислим за изявата им, защото това е най-добрият начин да получим признание. Правителството вече е заето не само със задълженията си, свързани с държавните дела и с международните отговорности, а и с активната предизборна подготовка. Не бива да допускаме напрежение да провали живота ни, защото въпреки че не го усещаме, когато стане нетърпимо и се наложи да го разредим, може да излеем гнева си там, където няма виновни, и да си навредим необратимо. Предпазливост, такт и себесъхранение са ни нужни през втората половина на месеца, когато сме склонни да се повлияваме от чуждо мнение и да не се задълбочаваме в неговата правота. Всичко, което ни се поднася като информация, е добре да бъде проверявано, преди да кажем мнението си.
Месец октомври отново ни дава възможност да внесем хармония в отношенията си, въпреки че през втората му половина може да сме принудени да се защитаваме и да жилим с думите си, дори и ако осъзнаваме, че може да обидим някого. Хората, които са постигнали успех от началото на годината, през този месец е добре да престанат да се самозабравят в своето величие на всичко знаещи и можещи, защото това може да е само тяхно мнение и да не отговаря на истината. По-добре е да дадат и на други правото да се учат и да гонят своите интелектуални върхове и да покажат на какво са способни. През първата половина на месеца ще сгрешим, ако мислим прекалено дълго, когато получаваме ново предложение за работа или бизнес. Ако не съумеем да хванем успеха веднага, някой ще ни измести. Колебливостта и неувереността, само защото сме се усъмнили във възможностите си, са гаранция за провал, докато увереното поведение ще ни срещне с хората, с които можем да постигнем поредния професионален връх. В края на септември в по-увеличено количество от обичайното семейни двойки, които са обтегнали така отношенията си, че непоносимостта и омразата са тяхно ежедневие, ще вземат решение за развод. Месецът не позволява да назначаваме нови служители, ако имаме собствен бизнес, но и не допуска да уволняваме без причина заради обхваналото ни моментно настроение. През октомври няма да е лесно и на политиците, и на правителството. За да съхранят личната и професионалната си стабилност, са длъжни да се погрижат за стабилността в държавата и да направят още отсега така, че да не допускат проблеми по време на предизборната кампания и в изборните дни.
През ноември можем да постигнем много, ако сме осъзнали недостатъците си и сме се променили, ако сме били достатъчно самокритични и не сме допускали конфликти в отношенията си с хората от нашето лично и делово обкръжение. Не бива да се опитваме да вземаме по малко от всичко, което животът ни предлага, защото това не ни носи полза. За всички нас е важно да се насочим към една голяма цел, за да не пропилеем месеца в напразно безсмислено лутане. Не бива да се упрекваме, когато не сме в състояние да даваме пари назаем или като дарение. Когато имаме възможност, ще компенсираме пропуснатото. През втората половина на месеца ще ни се иска да полетим на крилете на нашите нови идеи, но ако не са перспективни и не успеем да ги реализираме преди края на месеца, със сигурност ще си създадем проблеми в края на годината. Няма как да се справим сами, но не бива да се доверяваме сляпо на предложенията за помощ, ако не сме наясно какво се крие зад тях и дали хората, които ни я предлагат, са коректни и без непочтени намерения. Малко мнителност ще ни е от полза, а доверчивостта със сигурност ще ни донесе загуби. Правителството трябва да постави ясни цели и изисквания към цялото общество. Без активността и отговорността на всеки от нас няма как да градим стабилна България. През ноември ще бъдат изявени противопоставянето и напрежението във всички сфери на обществения живот и между държавните институции.
През последния месец на годината сме устремени да защитаваме личната си свобода, но е в наша полза да се научим да живеем не само за себе си, а и за другите. Това е задачата ни в края на тази година. Мнозина са успели да се справят с финансовите си проблеми, а други все още са подвластни на безпаричие, но не защото финансовата криза продължава, а защото не са били достатъчно отговорни и са решили да живеет така, както са свикнали. Може да се сърдят само на себе си. През първата половина на месеца няма да липсват научни открития и постижения, интелектулно развитие и осъзнаване на пътя, по който ще продължим през следващата година. В средата на месеца ни предстои да приключим нашата трудова година и да се подготвим за предстоящите празници, но ако се чувстваме нестабилни финансово и имаме възможност да заработим добри пари преди края на годината, по-добре да си спестим ранната отпуска. През втората половина на месеца сме устремени към материална стабилизация, но не бива да подписваме договори за инвестиции. Най-добре е да ги оставим за след Новата година. Длъжни сме да бъдем организирани и отговорни, да не се поддаваме на влияние и заблуди. В противен случай сами ще съсипем живота си само защото се стремим към себеизява на всяка цена. Избегнем ли това, ще посрещнем с отлично самочувствие Новата 2012 година, преходна и много важна за цялото човечество, защото ще ни помогне да направим постепенния преход и да се подготвим за скок към ново духовно и интелектуално ниво на развитие.
2011, българия, политици, политиците, политически хороскоп, хороскоп на българия
Министър Константинов - поредният неподходящ Гердан от малки камъчета
Светлана Тилкова - Алена
Завършила е международни икономически отношения и икономическа журналистика във ВИИ „Карл Маркс - сега УНСС. Дълги години е практикувала професията у нас и в чужбина. Изучава номерология от 1971 година, а астрология от 1977 г. При двумесечния си престой в Япония в източната и в класическата астрология я въвежда японски астролог. В периода 1983-1984 година изучава редовно астрология и психоанализа в САЩ – Ню Йорк, когато за първи път среща своята учителка Линда Гудман. През 1993 Линда Гудман й поставя задачата да продължи изследванията си и да развива науката номерология и по-специално кармичната номерология и кармичната астрология. Алена е автор на 78 книги и повече от 240 хиляди хороскопи. Създател и автор на сп. „Кармичният кръг“ излизащо всеки месец от януари 2001 година. От 26 ноември 1999 година е единствената българка член на Германския съюз на астролозитe - DAV. От 8 август 2006 година е член на Международната астрологична асоциация ISAR , а от 2015 година е член и на Американския астрологичен съюз. На 26 януари 2010 година с решение на Германският астрологичен съюз, е избрана да оглави българският филиал на Германският астрологичен съюз и да бъде негов председател. --- Wiki
февр. 01, 2020 Коментарите са изключени за Месечен хороскоп на България за февруари, 2020 г.
ян. 01, 2017 Коментарите са изключени за Хороскоп на България за 2017 г.
Материали от тази категория
сеп. 01, 2022 Коментарите са изключени за Месечен хороскоп на България за септември, 2022 г.
авг. 17, 2022 Коментарите са изключени за Беларус – последната диктатура в Европа
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените